01001762807980008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 176 

28 Ιουλίου 1998 


Π ΕΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

226. Περί συνθέσεως του προσωπικού της Τεχνικής 

Υπηρεσίας του Υπουργείου Εξωτερικών. 1 

227. Περί του Οργανισμού της Διοικήσεως του Αγίου 

Όρους. 2 

228. Επιδότηση Ανέργων Ναυτικών. 3 

229. Ίδρυση Τμήματος Τροχαίας Ναύπακτού. 

Μεταφορά έδρας και μετονομασίατου Τμήματος 
Αλλοδαπών Αμαρουσίου. 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΓΤ ΑΡΙΘ. 226 
Περί συνθέσεως του προσωπικού της Τεχνικής Υπηρεσίας 
του Υπουργείου Εξωτερικών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 18 παρ. 3 του ν. 2594/1998 "περί Οργανι¬ 
σμού του Υπουργείου Εξωτερικών" (ΦΕΚ 62/τ.Α’/24.3.98). 

2. Τις διατάξεις του άρθρου 29Ατου ν. 1558/85 “Κυβέρ¬ 
νηση και Κυβερνητικά Οργανα" (ΑΊ37), όπως τροποποι¬ 
ήθηκε με το άρθρο 27 του ν. 2081 /92 (Α’ 154) και το άρθρο 
1 παρ. 2, εδ. α’ του ν. 2469/97 (Α’38) και το γεγονός ότι α¬ 
πό τις διατάξεις του παρόντος προκαλείται ετήσια δαπά¬ 
νη ύψους εκατόν τριών εκατομμυρίων (103.000.000) 
δραχμών περίπου σε βάρος του Κρατικού Προϋπολο¬ 
γισμού. Η ανωτέρω δαπάνη θα καλύπτεται από τις πιστώ¬ 
σεις που θα εγγράφονται στον κωδικό αριθμό εξόδων 
5184 του φορέα 09-110 του προϋπολογισμού εξόδωντου 
Υπουργείου Εξωτερικών, προς το σκοπό αυτό. 

3. Την υπ. αριθμ. ΔΙΔΚ/Φ1/20199/5.9.1997 (Β’801) κοινή 
απόφαση Πρωθυπουργού και Υπουργού Εσωτερικών, 
Δημόσιας Δοιήκησης και Αποκέντρωσης “Ανάθεση αρμο¬ 
διοτήτων Υπουργού Εσωτερικών, Δημόσιας Διοίκησης 
και Αποκέντρωσης στους Υφυπουργούς Εσωτερικών, 
Δημόσιας Διοίκησης και Αποκέντρωσης". 

4. Την υπ. αριθμ. 1107147/1239/006Α/4.10.96 (Β' 922) 
κοινή απόφαση Πρωθυπουργού και Υπουργού Οικονομι¬ 


κών “Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών”. 

5. Την υπ’ αριθμ. 376/25-6-98 γνωμοδότηση του Συμβου¬ 
λίου Επικράτειας, μετά από πρόταση του Υπουργού Εξωτε¬ 
ρικών και των Υφυπουργών Εσωτερικών, Δημόσιας Διοί¬ 
κησης και Αποκέντρωσης και Οικονομικών, αποφασίζουμε: 

Άρθρο 1 

Με το παρόν προεδρικό διάταγμα ρυθμίζονται θέματα 
σχετικά με τις θέσεις, τα προσόντα, τις ειδικότητες και τη 
σχέση εργασίας του προσωπικού της Τεχνικής Υπηρε¬ 
σίας του Υπουργείου Εξωτερικών. 

Αρθρο 2 

Το προσωπικό της Τεχνικής Υπηρεσίας διορίζεται, με α¬ 
πόφαση του Υπουργού Εξωτερικών, μετά από γνώμη του 
Τεχνικού Συμβουλίου, με συμβάσεις εργασίας ιδιωτικού 
δικαίου ορισμένου χρόνου, με δυνατότητα ανανέωσης. 

Άρθρο 3 

Η σύνθεση του προσωπικού της Τεχνικής Υπηρεσίας 
καθορίζεται στον πίνακα που ακολουθεί: 

α. Μηχανικοί, μέλη του Τεχνικού Επιμελητηρίου Ελλά¬ 
δος: 

Ενας πολιτικός μηχανικός, τουλάχιστον δεκαετούς ε¬ 
μπειρίας. 

Δύο ηλεκτρολόγοι-μηχανολόγοι μηχανικοί, ο ένας του¬ 
λάχιστον δεκαετούς και ο άλλος πενταετούς εμπειρίας. 
Ενας τοπογράφος μηχανικός δεκαετούς εμπειρίας. 
Δύσ αρχιτέκτονες μηχανικοί, ο ένας πενταετούς και ο 
άλλος δεκαετούς εμπειρίας. 

Δύο πολιτικοί μηχανικοί πενταετούς εμπειρίας. 

β. Πτυχιούχοι Τεχνολογικών Εκπαιδευτικών Ιδρυμάτων 
(Τ.Ε.Ι): 

Ενας τεχνολόγος μηχανικός δομικών έργων, δεκαε¬ 
τούς εμπειρίας 
Ενας ηλεκτρολόγος 
Ενας ηλεκτρονικός 
Ενας συντηρητής έργων τέχνης 

γ. Εργοδηγοί Μέσων Τεχνικών Σχολών: 

Ενας εργοδηγός δομικών έργων 
Ενας μηχανολόγος δεκαετούς εμπειρίας 

Ενας σχεδιαστής 

Ενας διακοσμητής 

δ. Τεχνίτες με σχετική εμπειρία: 

Τρεις ηλεκτρολόγοι 

Δύο υδραυλικοί-ηλεκτροσυγκολλητές 

Ενας ξυλουργός 

Ενας ελαιοχρωματιστής 

Δύο ψυκτικοί-μηχανικοί 

Άρθρο 4 

Οι θέσεις του άρθρου 3 του παρόντος προεδρικού δια¬ 
τάγματος μπορεί να καλύπτονται με αποσπάσεις από τον 
ευρύτερο Δημόσιο Τομέα, σε ειδικότητες που προσδιορί¬ 
ζει το Τεχνικό Συμβούλιο, σύμφωνα με την παρ. 2 του άρ¬ 
θρου 18 του ν. 2594/98 “περί Οργανισμού του Υπουργείου 
Εξωτερικών" (ΦΕΚ 62/τ.Α’/24.3.98). 

Άρθρο 5 

Στην Τεχνική Υπηρεσία, εκτός από το προσωπικό που 
περιγράφεται με το παρόν προεδρικό διάταγμα, υπηρε¬ 
τούν και τέσσερις υπάλληλοι του κλάδου Διοικητικής, 
Λογιστικής και Γραμματειακής Υποστήριξης καθώς και έ¬ 
νας υπάλληλος του κλάδου Βοηθητικού Προσωπικού του 
μονίμου προσωπικού του Υπουργείου Εξωτερικών. 

Στον Υπουργό Εξωτερικών και τους Υφυπουργούς Εσω¬ 
τερικών, Δημόσιας Διοίκησης και Αποκέντρωσης και Οικο¬ 
νομικών αναθέτουμε τη δημοσίευση και εκτέλεση του πα¬ 
ρόντος Προεδρικού Διατάγματος. 

Αθήνα, 16 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

Ο! ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜ. 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

ΣΤΑΥΡΟΣ ΜΠΕΝΟΣ ΘΕΟΔΩΡΟΣ ΠΑΓΚΑΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-Φ- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 227 
Περί του Οργανισμού της Διοικήσεωςτου Αγίου Όρους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 4 και 5 του άρθρου 
105 του Συντάγματος. 

2. Τη διάταξη του άρθρου 5 εδ. γ’του από 10/16 Σεπτεμ¬ 
βρίου 1926 Νομοθετικού Διατάγματος “Περί Κυρώσεως 
του Καταστατικού Χάρτου του Αγίου Όρους". 

3. Τη διάταξη του άρθρου 21 παρ. 1 του ν. 2594/1998 Κύ¬ 
ρωση ως Κώδικα του Σχεδίου Νόμου “Οργανισμός του 
Υπουργείου Εξωτερικών" (Α’ 62). 

4. Το γεγονός ότι από τις διατάξεις του παρόντος 
Προεδρικού Διατάγματος δενπροκαλείται δαπάνη σε βά¬ 
ρος του Κρατικού Προϋπολογισμού. 

5. Την από 383/22.6.98 Γνωμοδότηση του Συμβουλίου 
Επικράτειας, μετά από πρόταση του Υπουργού Εξωτερι¬ 
κών, αποφασίζουμε: 

Άρθρο 1 
Γενικές διατάξεις 

1. Ο παρών Οργανισμός διέπει την οργάνωση και λει¬ 


τουργία της Διοικήσεως του Αγίου Όρους, ως αυτοτε¬ 
λούς δημόσιας αρχής δια της οποίας, κατά τους όρους 
του άρθρου 105 του Συντάγματος, των άρθρων 3 έως 5 
του από 10/16 Σεπτεμβρίου 1926 νομοθετικού διατάγμα¬ 
τος “περί κυρώσεως του Καταστατικού Χάρτου του Αγίου 
Όρους”,καιτου άρθρου21 παρ. 1 και2τουν. 2594/98 Κύ¬ 
ρωση ως Κώδικα του Σχεδίου Νόμου “Οργανισμός του 
Υπουργείου Εξωτερικών” (Α’ 62) , ασκούνται οι ανήκου- 
σες στο Κράτος εξουσίες α) της εποπτείας, ως προς την 
ακριβή τήρηση των αγιορειτικών καθεστώτων κατά το δι¬ 
οικητικό μέρος και β) της διαφυλάξεωςτης δημόσιας τά- 
ξεως και ασφάλειας στην περιοχή του Αγίου Όρους. 

2. Μόνος αρμόδιος για την άσκηση των κατά το προη¬ 
γούμενο άρθρο εξουσιών του Κράτους είναι ο Διοικητής 
του Αγίου Όρους. 

Άρθρο 2 

Εποπτεία 

Ο Διοικητής, αν λάβει γνώση, με οποιοδήποτε τρόπο, ό¬ 
τι έγινε παραβίαση των διοικητικής φύσεως διατάξεων 
του Καταστατικού Χάρτη του Αγίου Όρους από μέρους 
οργάνου ασκούντος την κατά το Σύνταγμα αυτοδιοίκηση 
του Αγίου Όρους (I. Κοινότητας, I. Επιστασίας, μοναστη¬ 
ριακών αρχών) , ανακοινώνει εγγράφως την παραβίαση 
στην Ιερά Κοινότητα εφελκύοντας την προσοχή της επί 
της τηρήσεως των διατάξεων αυτών. 

Άρθρο 3 

Δημόσια τάξη και ασφάλεια 

1. Με την επιφύλαξη των διατάξεων του Κώδικα Ποι¬ 
νικής Δικονομίας για την ενέργεια προκαταρκτικής εξετά- 
σεως και προανακρίσεως, όλες οι αρμοδιότητες που ανή¬ 
κουν κατά το νόμο σε αστυνομικά όργανα οποιοσδήποτε 
κατηγορίας και αφορούν στη διαφύλαξη της δημόσιας 
τάξεως και ασφάλειας ασκούνται στην περιοχή του Αγίου 
Όρους από το Διοικητή, ο οποίος ενεργεί είτε αυτοπρο¬ 
σώπως ή δια του αναπληρωτή Διοικητή, είτε δια των α¬ 
στυνομικών οργάνων, τελωνειακών υπαλλήλων και οργά¬ 
νων του Λιμενικού καιτου Πυροσβεστικού Σώματος, που 
υπηρετούν στην ανωτέρω περιοχή. 

Ειδικότερα ο Διοικητής: 

α. Μεριμνά για την εκτέλεση των αποφάσεων της Ιεράς 
Κοινότητας και των μοναστηριακών αρχών κατά τους ό¬ 
ρους του Καταστατικού Χάρτη του Αγίου Όρους και του 
κυρωτικού του από 10.9.1926 νομοθετικού διατάγματος, 
και εντέλλεται την έκδοση δελτίου αστυνομικής ταυτότη¬ 
τας και ταξιδιωτικών εγγράφων μετά την πρόσληψη μο¬ 
ναχού ή δόκιμου μοναχού. 

β. Με έγγραφη αίτησή του ζητεί από την αρμόδια Γερο- 
ντία ή από τον Ηγούμενο και τους Επιτρόπους της οικείας 
I. Μονής να επιβάλουν, ασκώντας τη δικαστική τους εξου¬ 
σία, την προσήκουσα ποινή σε μοναχό που υπέπεσε σε 
παράπτωμα προβλεπόμενο από τον Καταστατικό Χάρτη 
του Αγίου Όρους (ιδίως από τις διατάξεις των άρθρων 
171,174, 175,183 και 184 αυτού). Με όμοια αίτηση μπο¬ 
ρεί να ζητήσει από την αρμόδια Γεροντία την άσκηση της 
κατά το άρθρο 9 παρ. 1 στοιχ. β' του από 10. 9. 1926 κυ¬ 
ρωτικού νομοθετικού διατάγματος ποινικής δικαιοδοσίας 
της. 

γ. Με έγγραφη αιτιολογημένη αίτηση μπορεί να ζητησει 
από την Ιερά Επιστασία να μην παράσχει άδεια επισκέψε- 
ωςτωνΙ. Μονών και εξαρτημάτωντους (διαμονητήριο) σε 
ορισμένα πρόσωπα, για τα οποία, βάσει των πραγματικών 

περιστατικών που εκτίθενται στην αίτηση, υπάρχουν σο¬ 
βαρές ενδείξεις ότι, εισερχόμενα στην περιοχή του Αγίου 
Όρους, θατελέσουν αξιόποινη πράξη σε βαθμό τουλάχι¬ 
στον πλημμελήματος ή θα παραβιάσουν την απαγορευτι¬ 
κή διάταξη του άρθρου 184 του Καταστατικού Χάρτη του 
Αγίου Όρους. Αν η αίτηση γίνει δεκτή, ο Διοικητής, με έγ¬ 
γραφη διάταξη, απαγορεύει την είσοδο των ως άνω προ¬ 
σώπων στην περιοχή του Αγίου Όρους ή διατάσσειτην α¬ 
πέλασή τους από αυτή. Η διάταξη του Διοικητή εκτελείται 
■ αμελλητί από τα αρμόδια αστυνομικά ή λιμενικά όργανα, 
τα οποία την ανακοινώνουν, έστω και προφορικώς, στα 
πρόσωπα που αφορά. 

2. Με την επιφύλαξη της υπό στοιχείο γ’ διατάξεως της 
προηγούμενης παραγράφου και της διατάξεως του άρ¬ 
θρου 176 του Καταστατικού Χάρτη του Αγίου Όρους,ηεί- 
σοδος στο Άγιο Όρος και η επίσκεψη των I. Μονών και 
των Εξαρτημάτων τους είναι ελεύθερη σε κάθε άρρεν 
πρόσωπο που κατοικεί, διαμένει ή έχει εισέλθει νομίμως 
στο έδαφος της ελληνικής επικράτειας. 

Άρθρο 4 

Αναπληρωτής Διοικητής 

1. Σε περίπτωση κωλύματος ή απουσίας ο Διοικητήςτου 
Αγίου Όρους αναπληρώνεται σε όλες τις αρμοδιότητές 
του από τον Αναπληρωτή Διοικητή. 

2. Ο Διοικητής μπορεί οποτεδήποτε να ανακαλέσει, να 
καταργήσει ή να τροποποιήσει τις πράξεις του Αναπλη¬ 
ρωτή Διοικητή. Στις περιπτώσεις αυτές έννομα αποτελέ¬ 
σματα υπέρ τρίτων δεν ανατρέπονται, εκτός αν η πράξη 
του Αναπληρωτή Διοικητή είναι παράνομη. 

Άρθρο 5 

Προσωπικό Διοικήσεως 

1. Το λοιπό προσωπικό της Διοικήσεως του Αγίου 
Όρους αποτελούν, καταλαμβάνοντας αντίστοιχες οργα¬ 
νικές θέσεις : 

α) Έξι (6) υπάλληλοιτου κλάδου διοικητικής, λογιστικής 
και γραμματειακής υποστήριξης με βαθμό Ε' ή ΣΤ’. Στις 
θέσεις αυτές μπορούν να υπηρετούν και υπάλληλοι του 
κλάδου διοικηπκών γραμματέων σε προσωπαγείς θέσεις. 

β) Ένας (1) υπάλληλος του κλάδου επικοινωνιών και 
πληροφορικής. 

γ) Δύο (2) οδηγοί αυτοκινήτων, δύο (2) καθαριστές και 
ένας (1) μάγειρος, υπάλληλοι με σύμβαση εργασίας ορι¬ 
σμένου χρόνου του άρθρου 129 παρ. 1 του ν. 2594/98 Κύ¬ 
ρωση ως Κώδικα του Σχεδίου Νόμου “Οργανισμός του 
Υπουργείου Εξωτερικών" (Α’ 62). 

Άρθρο 6 

Γ ραφεία 

1. Με απόφαση του Διοικητή μπορεί να εγκατασταθούν 
γραφεία της Διοικήσεως του Αγίου Όρους στην Αθήνα, 
στη Θεσσαλονίκη και στην Ουρανούπολη της Χαλκιδικής. 

2. Με την κατά την προηγούμενη παράγραφο απόφαση 
ορίζονται: 

α) ο αριθμός των υπαλλήλων της Διοικήσεως του Αγίου 
Όρους που υπηρετούν σε καθένα από τα ως άνω γραφεία 
της Διοικήσεως και β) οι υπηρεσιακές ανάγκες που υπη¬ 
ρετούνται από αυτά. 

3. Οι κατά την παράγραφο 2 στοιχ. α’ υπάλληλοι τοπο¬ 
θετούνται στα ανωτέρω γραφεία και αντικαθίστανται ο¬ 
ποτεδήποτε με πράξη του Διοικητή. 


Άρθρο 7 

♦ 

1. Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

2. Από την έναρξη της ισχύος του παρόντος κάθε γενική 
ή ειδική διάταξη αντίθετη προς τις διατάξεις του ή αναγό¬ 
μενη στα θέματα που ρυθμίζει ο παρών Οργανισμός κα- 
ταργείται. 

Στον Υπουργό Εξωτερικών αναθέτουμε τη δημοσίευση 
και εκτέλεση του Προεδρικού Διατάγματος αυτού. 

Αθήνα, 20 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΟΣ ΠΑΓΚΑΛΟΣ 
-Φ- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 228 
Επιδότηση Ανέργων Ναυτικών 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 6002/34 (Α’ 37) 
“Περί προστασίας των ανέργων εργατών θαλάσσης και 
των οικογενειών αυτών”, όπως συμπληρώθηκε με το άρ¬ 
θρο 1 του Α. Ν. 113/36 (Α' 398) και του άρθρου 5 του ίδιου 
Νόμου, όπως αντικαταστάθηκε με το άρθρο 5 του Ν. 
318/76 (Α’ 111) “Περί συστάσεως οργανικών θέσεων κ. λ. 
π. ” 

2. Το άρθρο 29Ατου Ν. 1558/85 (Α’ 137), όπως προστέ¬ 
θηκε με το άρθρο 27 του Ν. 2081/92 (Α’ 154) και αντικατα- 
στάθηκε μετηνπαρ. 2ατου άρθρου 1 του Ν. 2469/97 (Α' 38) 

3. Τις διατάξεις του άρθρου 2 παρ. 3εδαφ. β’ και 18 παρ. 
1 του Ν. 989/1979 (Α’ 260) “Περίτροποποιήσεως και συ- 
μπληρώσεως των “Περί Ναυτικών Επιμελητηρίων της 
Ελλάδος” ισχυουσών διατάξεων” 

4. Την αριθμ. 3348/10-Δεκεμβρίου 1997 γνωμοδότηση 
της Διοικούσης Επιτροπής του Ναυτικού Επιμελητηρίου 
της Ελλάδος (Ν. Ε. Ε.) 

5. Την αριθμ. 331/9-12-97 γνωμοδότηση του Συμβου¬ 
λίου Εμπορικού Ναυτικού (Σ. Ε. Ν.) 

6. Το από 20.5.1998 Σημείωμα Αναλογιστικής Μελέτης 
του Ναυτικού Απομαχικού Ταμείου (Ν. Α. Τ. ) Γραφείο 
Αναλογιστικό 

7. Από την εφαρμογή των διατάξεων του παρόντος 
προκαλείται δαπάνη η οποία θα ανέλθει σε 233 εκατ. δρχ. 
το έτος 1998, σε 531 εκατ. δρχ. για καθένα από τα έτη 
1999 και 2000, σε 417 εκατ δρχ. το έτος 2001, σε 315 εκατ. 
δρχ. το έτος 2002 και σε 240 εκατ. δρχ. το έτος 2003 

Τογεγονός ότιηπροκαλούμενη δαπάνη κστάτο τρέχον 
οικονομικό έτος θα καλυφθεί εξολοκλήρου από τις εγγε¬ 
γραμμένες στον ΚΑΕ 0651 πιστώσεις του προϋπολογι¬ 
σμού του Οίκου Ναύτου, κατά δε την επόμενη πενταετία 
από τις πιστώσεις που θα εγγράφονται στον ανωτέρω 
προϋπολογισμό προς το σκοπό αυτό. 

8. Την υπ’ αριθ. 1107147/1239/0006/4.10.1996 απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (Β’ 922). 

9. Την αριθμ. 334/1998 γνωμοδότηση του Συμβουλίου 
Επικράτειας, με πρόταση του Υπουργού Εμπορικής Ναυ¬ 
τιλίας και του Υφυπουργού Οικονομικών, αποφασίζουμε: 

Άρθρο 1 

Επίδομα Ανεργίας 

1. Στους άνεργους ναυτικούς παρέχεται από το Κεφά¬ 
λαιο ανεργίας και ασθένειας (ΚΑΑΝ) μηνιαίο επίδομα 72. 
000 δραχμών για τους έγγαμους ή διαζευγμένους με παι¬ 
διά των οποίων έχουν την επιμέλεια και 54. 000 δραχμών 
για τους άγαμους ή διαζευγμένους χωρίς παιδιά 

2. Για χρονικό διάστημα ανεργίας κάτω του μηνάς, κα¬ 
ταβάλλεται επίδομα ανάλογο με τις ημέρες ανεργίας που 
υπολογίζεται στο 1/30 του μηνιαίου επιδόματος για κάθε 
ημέρα ανεργίας 

Άρθρο 2 

Προϋποθέσεις χορήγησης του επιδόματος 
1. Το επίδομα παρέχεται στο ναυτικό που συγκεντρώνει 
τις ακόλουθες προϋποθέσεις: 

α. Είναι απογεγραμμένος ναυτικός και έχει συνολική 
θαλάσσια υπηρεσία περισσότερη από πέντε (5) έτη σε 
πλοία με Ελληνική ή ξένη σημαία που έχουν συμβληθεί με 
το Ναυτικό Απομαχικό Ταμείο (ΝΑΤ) ή και σε πλοία με ξέ¬ 
νη σημαία μη συμβεβλημένα μετο Ναυτικό Απομαχικό Τα¬ 
μείο (ΝΑΤ) εφόσον αυτή έχει αναγνωρισθεί και εξαγορα- 
σθεί. Από την παραπάνω υπηρεσία, δεκατέσσερις (14) 
τουλάχιστον μήνες πρέπει να έχουνπραγματοποιηθείτην 
τελευταία τριετία η οποία υπολογίζεται αναδρομικά από 
την ημέρα εγγραφής του στους καταλόγους ανεργίας 
του Γραφείου Ευρέσεως Ναυτικής Εργασίας (ΓΕΝΕ) 
Πειραιά ή των Λιμενικών Αρχών, που ενεργούν ως 
Παραρτήματά του για την αρμοδιότητα αυτή 

β. Εχει μεσολαβήσει από τηντελευταία απόλυσή του α¬ 
πό τα πιο πάνω πλοία χρονικό διάστημα μικρότερο από έ¬ 
να έτος και μεγαλύτερο από τρεις μήνες. Στο χρονικό 
διάστημα των τριών (3) μηνών συνυπολογίζεται και ο χρό¬ 
νος του επομένου εδαφίου 

γ. Είναι γραμμένοι στους καταλόγους προσφερομένων 
για ναυτολόγηση του ΓΕΝΕ Πειραιά ή των Λιμενικών 
Αρχών επί ένα (1) τουλάχιστον μήνα. Δεν θεωρείται ότι 
προσφέρεται για εργασία αυτός που πρόκειται να δώσει 
εξετάσεις για απόκτηση διπλώματος εμπορικού ναυτι¬ 
κού , μέχρι να ανακοινωθούν τα αποτελέσματα, όπως επί¬ 
σης και αυτός που φοιτά στις Σχολές εκπαιδεύσεως και 
μετεκπαιδεύσεως Εμπορικού Ναυτικού 
δ. Είναι ικανός προς άσκηση της ειδικότητας για την ο¬ 
ποία ζητεί εργασία 

ε. Δεν παίρνει σύνταξη ή βοήθημα οποιοσδήποτε μορ¬ 
φής και δεν έχει εργασθεί σε άλλη βιοποριστική απασχό¬ 
ληση μετά την τελευταία του απόλυση 
στ. Δεν έχει αρνηθεί, περισσότερο από μία φορά το τε¬ 
λευταίο τρίμηνο, εργασία που του προσφέρθηκε από το 
ΓΕΝΕ Πειραιά ή τη Λιμενική Αρχή σε θέση ανάλογη μετά 
προσόντα του 

2. Για το ναυτικό που απολύεται από τις ένοπλες δυνά¬ 
μεις, ο χρόνος που υπηρέτησε προς εκπλήρωση των 
στρατιωτικών του υποχρεώσεων, δεν υπολογίζεται κατά 
την εφαρμογή του εδαφίου (α) περί συμπληρώσεως 
14μήνου θαλάσσιας υπηρεσίας και του εδαφίου (β) της 
προηγούμενης παραγράφου 

Άρθρο 3 

Ναυτολόγηση για χρόνο μικρότερο των 30 ημερών 

1. Ναυτολόγηση για χρονικό διάστημα μικρότερο των 
30 ημερών, δεν διακόπτει τους χρόνους των εδαφίων (β) 


και (γ) του προηγουμένου άρθρου, αν η απόλυση του ναυ- 
τικού δεν οφείλεται σε υπαιτιότητά του 
2. Ναυτολόγηση για χρόνο μικρότερο των 30 ημερών 
του ναυτικού που επιδοτείται ήδη και απολύθηκε όχι από 
υπαιτιότητά του, δεν διακόπτει την επιδότηση, αλλά από 
το καταβλητέο επίδομα αιραιρείται ποσό ανάλογο των η¬ 
μερών μισθοδοτήσεως 

Άρθρο 4 

Προσμέτρηση χρόνου 

1. Για τον καθορισμό του ελάχιστου ορίου του χρόνου 
που διέρρευσε από την τελευταία απόλυση και από την 
εγγραφή στους καταλόγους του ΓΕΝΕ Πειραιά ή των 
Λιμενικών Αρχών που ορίζεται από τα εδάφια (β) και (γ) 
του άρθρου 2, δεν προσμετράται: 

α. Ο χρόνος εκτίσεως πειθαρχικής ποινής στερήσεως 
του δικαιώματος ασκήσεωςτου ναυτικού επαγγέλματος 
β. Ο χρόνος προφυλακίσεως ή εκτίσεως ποινής φυλάκι- 
οης. 

γ. Ο χρόνος νοσηλείας σε νοσοκομείο ή κλινική, καθώς 
και ο χρόνος που ο ναυτικός επεδοτείτο από τον Οίκο 
Ναύτου ή από το πλοίο από το οποίο απολύθηκε λόγω α¬ 
σθένειας ή ατυχήματος 

δ. Ο χρόνος κατά τον οποίο για οποιοδήποτε λόγο απο¬ 
κλειόταν η ανάληψη εργασίας σε πλοίο από το ναυτικό 
που ήταν γραμμένος στους καταλόγους ανέργων του 
ΓΕΝΕ Πειραιά ή των Λιμενικών Αρχών 
Άρθρο 5 

Κατηγορίες Καταλόγων 

1. Το ΓΕΝΕ τηρεί καταλόγους προσφερομένων προς 
ναυτολόγηση και επιδοτουμένων ανέργων ναυτικών 

2. Ως κριτήρια τήρησης των ανωτέρω καταλόγων και εγ¬ 
γραφής των ναυτικών σ’ αυτούς λαμβάνονται ενδεικτικά 
υπόψη: α. Τα κατεχόμενα από το ναυτικό, αποδεικτικά 
ναυτικής ικανότητας και λοιπά πιστοποιητικά που προ- 
βλέπονταιαπότην Νομοθεσία ως απαραίτηταγιατην ναυ¬ 
τολόγησή του, σε σχέση μετάπροβλεπόμενα διπλώματα 
ή πτυχία από την οργανική σύνθεση των πλοίων και β. Το 
είδος και οι κατηγορίες πλοίων στα οποία ο ναυτικός υπη¬ 
ρέτησε κατά το παρελθόν 

Άρθρο 6 

Έλεγχος προϋποθέσεων επιδοτήσεως 
1. Για τους ναυτικούς που είναι καταχωρημένοι στους 

καταλόγουςπροσφερομένωνγιαναυτολόγησητου ΓΕΝΕ 

Πειραιά ο έλεγχος των προϋποθέσεων επιδότησης διε- 
νεργείται από αυτό και για εκείνους που είναι γραμμένοι 
στους αντίστοιχους καταλόγους των Λιμενικών Αρχών, 
απ’ αυτές 

2.0 γάμος αποδεικνύεται από πρόσφατο πιστοποιητικό 
οικογενειακής κατάστασης και Υπεύθυνη Δήλωση του Ν. 
1599/86 (Α 75) περί μη λύσεως γάμου ενώ η συνδρομή των 
προϋποθέσεων της δευτέρας περιόδου του εδαφίου (γ) 
και του εδαφίου (ε) της παραγρ. 1 του άρθρου 2 και του 
άρθρου 4 αποδεικνύεται με υπεύθυνη δήλωση του Ν. 
1599/86 (Α 75) . Οι διαζευγμένοι με παιδιά θα πρέπει να 
προσκομίζουν Δικαστ ική Απόφαση από την οποία να προ¬ 
κύπτει ότι τους-έχει ανατεθεί η επιμέλεια των παιδιών 

Άρθρο 7 

Κατάλογοι ανέργων για επιδότηση 
1. Το ΓΕΝΕ Πειραιά και οι Λιμενικές Αρχές μετά από έ- 

λεγχο των προϋποθέσεων επιδότησης των ανέργων ναυ¬ 
τικών συντάσσουν την πρώτη κάθε μήνα καταλόγους επι- 
δοτουμένων ανέργων 

Το ΓΕΝΕ Πειραιά αποστέλλει τους συντασσομένους α¬ 
πό αυτό καταλόγους εντός 7ημέρου στο Οίκο Ναύτου και 
οι Λιμενικές Αρχές στα Παραρτήματα Οίκου Ναύτου για 
την καταβολή του επιδόματος ανεργίας 

2. Στους ανωτέρω καταλόγους εγγράφονται οι ναυτι¬ 
κοί, που είχαν εγγράφει σε καταλόγους προσφερομένων 
προς ναυτολόγηση και δεν είχε γι' αυτούς καταστεί δυνα¬ 
τή η ανεύρεση εργασίας επί ένα τουλάχιστο μήνα 

3. Οι επιδοτούμενοι ναυτικοί υποχρεούνται να παρου¬ 
σιάζονται στο ΓΕΝΕ ανά δεκαπενθήμερο τουλάχιστον και 
σε ημερομηνίες καθοριζόμενες από αυτό ή τις Λιμενικές 
Αρχές, όπου έχουν εγγράφει, διαφορετικά διαγράφονται 
από τους αντίστοιχους καταλόγους 

4. Τα Ναυτικά Φυλλάδιατων ανέργων ναυτικών, αμέσως 
μετά το σχετικό έλεγχο από το ΓΕΝΕ/Πειραιά ή τις 
Λιμενικές Αρχές καιτην εγγραφή στους καταλόγους προ¬ 
σφερομένων προς ναυτολόγηση, επιστρέφονται στους 
κατόχους 

Άρθρο 8 

Καταβολή επιδόματος 

1. Το επίδομα καταβάλλεται από τον Οίκο Ναύτου Πει- 
ραιάκαιτα Παραρτήματάτου μόλις παραληφθούν οι προ- 
βλεπόμενοι από την παρ. 1 του άρθρου 7 του παρόντος 
κατάλογοι ανέργων για επιδότηση ναυτικών 

2. Σε κάθε καταβολή επιδόματος ανεργίας καταχωρεί- 
ται από τις πιο πάνω Υπηρεσίες στο ναυτικό φυλλάδιο του 
επιδοτουμένου ειδική πράξη που αναφέρει το ποσότου ε¬ 
πιδόματος και το μήνα στον οποίο αυτό αντιστοιχεί 

Άρθρο 9 

Χρόνος επιδότησης 

1. Το χρονικό διάστημα επιδοτήσεως ορίζεται κατ’ ανώ¬ 
τατο όριο σε δώδεκα (12) μήνες 

2. Ο ναυτικός μπορεί να επιδοτηθεί και πάλι, εφόσον έ¬ 
χει παρέλθει από τη λήξη της τελευταίας επιδότησής του 
χρονικό διάστημα μεγαλύτερο του έτους και συντρέχουν 
από την αρχή οι σχετικές προϋποθέσεις του παρόντος 

Άρθρο 10 

Διακοπή επιδότησης 

1. Η επιδότηση διακόπτεται στις περιπτώσεις: 

α. Ν αυτολόγησης του ναυτικού ή για οποιοδήποτε λόγο 
διαγραφής από τους καταλόγους ανέργων του ΓΕΝΕ 
Πειραιά ή της Λιμενικής Αρχής, με επιφύλαξη της παρα¬ 
γράφου 2 του άρθρου 3 του παρόντος 

β. Διαρκούς ανικανότητας για άσκηση του ναυτικού ε¬ 
παγγέλματος. 

γ. Λήψης σύνταξης ή βοηθήματος κάθε μορφής ή υπαγω¬ 
γής στην προστασία του ΙΚΑή άλλου Ταμείου ασφάλισης 

δ. Ανάληψης οποιοσδήποτε αμειβομένης εργασίας, ε. 
Αρνησης του ναυτικού να αναλάβει εργασία που του προ- 
σφέρεται σε πλοίο με ελληνική ή ξένη σημαία που έχει 
συμβληθεί με το ΝΑΤ, ανάλογη με τα προσόντα του. Ως 
άρνηση ανάληψης εργασίας θεωρείται και η μη παρου¬ 
σίαση του ναυτικού στο ΓΕΝΕ Πειραιά ή στην οικεία 
Λιμενική Αρχή σύμφωνα με την παρ. 4 του άρθρου 7 του 
παρόντος 

2. Σε περίπτωση πρόσκαιρης ανικανότητας για άσκηση 


του ναυτικού επαγγέλματος η επιδότηση αναστέλλεται 
για όσο χρονικό διάστημα διαρκεί η ανικανότητα 

3. Σε περίπτωση διαπίστωσης πλάνης για τη συνδρομή 
των προϋποθέσεων στις οποίες θεμελιώθηκε το δικαίωμα 
επιδότησης, αυτή διακόπτεται. Η διακοπή είναι οριστική 
αν η πλάνη οφείλεται σε πλαστά ή ανακριβή δικαιολογητι- 
κά, βεβαιώσεις ή δηλώσεις και ζητείται η επιστροφή των 
καταβληθέντων ποσών κατά τις ισχύουσες περί ΝΑΤ δια¬ 
τάξεις, ανεξάρτητα από την ποινική δίωξη των υπευθύνων 

Άρθρο 11 

Υγειονομική Προστασία 

1. Ο ναυτικός κατά το χρόνο της επιδοτήσεώς του για 
κανένα λόγο δεν στερείται υγειονομικής προστασίας που 
παρέχεται από τον Ο. Ν. ή τα Παραρτήματα αυτού 

2. Ναυτικοί που δεν επιδοτούνται και είναι γραμμένοι 
στους καταλόγους ανέργων-του ΓΕΝΕ ή των Λιμενικών 
Αρχών και προσφέρονται για εργασία δικαιούνται υγειο¬ 
νομικής προστασίας από τον Οίκο Ναύτου ή τα 
Παραρτήματα αυτού, για έξι μήνες από τη λήξη του τε¬ 
λευταίου δικαιώματος προστασίας 

Άρθρο 12 

1. Οι διατάξεις των άρθρων 1 και 9 εφαρμόζονται χωρίς 
αναδρομική ισχύ και σε περιπτώσεις ναυτικών που λαμ¬ 
βάνουν ήδη επίδομα ανεργίας σύμφωνα με τις διατάξεις 
του Π. Δ. 272/1982 (Ά 48) εφόσον συγκεντρώνουν τις 
προϋποθέσεις του άρθρου 2 του παρόντος Διατάγματος 

Στη περίπτωση αυτή, για τον προσδιορισμό του συνολι¬ 
κού χρόνου επιδότησης υπολογίζεται και ο χρόνος που ο 
ναυτικός έχει ήδη επιδοτηθεί 

2. Ναυτικοί που λαμβάνουν ήδη επίδομα ανεργίας και 
δεν συγκεντρώνουν τις προβλεπόμενες από το άρθρο 2 
του παρόντος Διατάγματος προϋποθέσεις, θα συνεχί- 
σουν να επιδοτούνται σύμφωνα με τις διατάξεις του Π. Δ. 
272/1982 (Α’ 48) 

Άρθρο 13 

Το ΠΔ 272/1982 (Α’ 48) όπως τροποποιήθηκε από το ΠΔ 
49/1983 (Α’ 26) και το ΠΔ 259/1995 (Α’ 144) καταργείται 

Άρθρο 14 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως 
Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος 

Αθήνα, 15 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΣΤΑΥΡΟΣ ΣΟΥΜΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 229 
Ίδρυση Τμήματος Τροχαίας Ναυπάκτου. Μεταφορά έ¬ 
δρας και μετονομασία του Τμήματος Αλλοδαπών Αμα¬ 
ρουσίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α’ και β’ του 



V. 1481 /1984 “Οργανισμός Υπουργείου Δημόσιας Τάξης” 
(Α’ 152), όπως αντικαταστάθηκε με άρθρο 1 παρ. 1 του ν. 
1590/1986 (Α' 49). 

2. Τις διατάξεις του άρθρου 29Ατου ν. 1558/1985 “Κυ¬ 
βέρνηση και Κυβερνητικά Όργανα” (Α’ 137), το οποίο 
προστέθηκε με το άρθρο 27 του ν. 2081/1992 (Α 154) και 
αντικαταστάθηκε με το άρθρο 1 του ν. 2469/1997 (Α’ 38). 

3. Τις διατάξεις του π. δ. 137/1986 “Συγκρότηση της 
Γενικής Γραμματείας Δημόσιας Τάξης σε Υπουργείο 
Δημόσιας Τάξης” (Α’ 51). 

4. Τις διατάξεις του π. δ. 82/1993 “Περιορισμός συναρ- 
μοδιάτητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης” (Α’ 36). 

5. Τις διατάξεις του άρθρου 22 παρ. 3 του ν. 2362/1995 
“Περί Δημοσίου Λογιστικού, Ελέγχου των Δαπανών του 
Κράτους και άλλες διατάξεις" (Α’ 247). 

6. Την υπ’ αριθμ. 1107147/1239/0006/4. 10. 1996 από¬ 
φαση του Πρωθυπουργού και του Υπουργού Οικονομι¬ 
κών “Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών” (Β’ 922). 

7. Το γεγονός ότι από τις διατάξεις του παρόντος δια¬ 
τάγματος προκαλούνται δαπάνες σε βάρος του Κρατικού 
Προϋπολογισμού ύψους 8. 850. 000 δραχμών περίπου, 
για το έτος 1998 και 10.400.000 δραχμών περίπου για το 
έτος 1999 και για καθένα από τα επόμενα έτη. 

Η ανωτέρω δαπάνη για μεν το τρέχον οικονομικό έτος 
θα ανπμετωπισθεί από τις πιστώσεις που έχουν εγγραφεί 
στον προϋπολογισμό του Υπουργείου ΔημόσιαςΤάξης Ε. 
Φ. 43 -110 (ΚΑΕ 0721,0722,0824,0831,0832,0861,1111, 
1231,1322,1511 ,1699 και 1711), για δε τα επόμενα οικο¬ 
νομικά έτη θα αντιμετωπίζεται από τις πιστώσεις που θα 


εγγράφονται στον ανωτέρω προϋπολογισμό για το σκοπό 
αυτό. 

8. Την υπ' αριθμ. 349/1998 γνωμοδότηση του Συμβου¬ 
λίου της Επικρστείας, ύστερα από πρόταση του Υπουργού 
Δημόσιας Τάξης και του Υφυπουργού Οικονομικών, απο¬ 
φασίζουμε: 

Άρθρο 1. 

Ιδρύεται Τμήμα Τροχαίας Ναυπάκτου με έδρα τον ομώ¬ 
νυμο Δήμο, το οποίο υπάγεται διοικητικά στην Αστυνομι¬ 
κή Διεύθυνση Αιτωλίας. 

Άρθρο 2. 

Μεταφέρεται η έδρα του Τμήματος Αλλοδαπών Αμα¬ 
ρουσίου από το Δήμο Αμαρουσίου στο Δήμο Παλλήνης 
και μετονομάζεται, εφεξής, σε Τμήμα Αλλοδαπών Παλ- 
λήνης. 

Άρθρο 3. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 21 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΧΡΙΣΓΟΔΟΥΛΑΚΗΣ ΓΕΩΡΓΙΟΣ ΡΩΜΑΙΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΏΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ 

ΚΑΠΩΛΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΚΜ ϋΗ Α ΡΑΧ 52 34 312 | 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (° 61 ) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (° 531 ) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ , Λ ,, χ . . 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΟΣ - Από 8 σελίδες και άνω προσαύξηση 100 δρχ. ανα βσελιδο η μέρος αυτου _ 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) _ 

Ρ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 >* 

10.000 » 

250.000 >» 

3.000 δρχ. 

3.500 » 

750 » 

3.500 » 

1.500 » 

750 » 

250 » 

500 » 

150 » 

500 » 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 

της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _| 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







